CELEX: 32010R0505
Language: hr
Date: 2010-06-14 00:00:00
Title: Uredba Komisije (EU) br. 505/2010 od 14. lipnja 2010. o izmjeni Priloga II. Uredbi (EZ) br. 854/2004 Europskog parlamenta i Vijeća o utvrđivanju posebnih pravila za organizaciju službenih kontrola proizvoda životinjskog podrijetla namijenjenih prehrani ljudi  Tekst značajan za EGP

03/Sv. 020
            
            
               HR
            
            
               Službeni list Europske unije
            
            
               279
            
         32010R0505
   
               L 149/1
            
            
               SLUŽBENI LIST EUROPSKE UNIJE
            
            
               14.06.2010.
            
         
      UREDBA KOMISIJE (EU) br. 505/2010
   od 14. lipnja 2010.
   o izmjeni Priloga II. Uredbi (EZ) br. 854/2004 Europskog parlamenta i Vijeća o utvrđivanju posebnih pravila za organizaciju službenih kontrola proizvoda životinjskog podrijetla namijenjenih prehrani ljudi
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila za organizaciju službenih kontrola proizvoda životinjskog podrijetla namijenjenih prehrani ljudi (1), a posebno njezin članak 17. stavak 1.,
   budući da:
   
               (1)
            
            
               Uredba (EZ) br. 854/2004 propisuje posebna pravila za organizaciju službenih kontrola proizvoda životinjskog podrijetla namijenjenih prehrani ljudi.
            
         
               (2)
            
            
               Uredba (EZ) br. 854/2004 predviđa da države članice moraju osigurati da se proizvodnja i stavljanje na tržište živih školjkaša i po analogiji živih bodljikaša, živih plaštenjaka i živih morskih puževa službeno kontroliraju na način opisan u Prilogu II. U poglavlju II. tog Priloga donesene su odredbe u vezi s klasifikacijom proizvodnih područja i nadzorom takvih područja.
            
         
               (3)
            
            
               Proizvodna područja su klasificirana u skladu s razinom fekalne kontaminacije. Životinje koje se hrane filtracijom, kao što su školjkaši, mogu akumulirati mikroorganizme koji predstavljaju rizik za javno zdravlje. Zbog toga se klasifikacija proizvodnih područja temelji na prisutnosti nekih mikroorganizama povezanih s fekalnom kontaminacijom.
            
         
               (4)
            
            
               Morski puževi se obično ne hrane filtracijom, zato se smatra da je rizik akumulacije mikroorganizama povezanih s fekalnom kontaminacijom minimalan. Osim toga, nema epidemioloških informacija koje bi odredbe za klasifikaciju proizvodnih područja s rizikom za javno zdravlje povezale s morskim puževima koji se ne hrane filtracijom.
            
         
               (5)
            
            
               Uzimajući u obzir ovaj znanstveni napredak, takvi morski puževi koji se ne hrane filtracijom moraju biti isključeni iz odredbi o klasifikaciji proizvodnih područja.
            
         
               (6)
            
            
               Mjere predviđene ovom Uredbom su u skladu s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog II. Uredbi (EZ) br. 854/2004 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana nakon dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. lipnja 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 139, 30.4.2004., str. 206.
   PRILOG
   Prilog II. Uredbi (EZ) br. 854/2004 mijenja se kako slijedi:
   
      „POGLAVLJE III.: SLUŽBENE KONTROLE ČEŠLJAČA-PECTINIDAE I ŽIVIH MORSKIH PUŽEVA KOJI SE NE HRANE FILTRACIJOM IZLOVLJENIH IZVAN KLASIFICIRANIH PROIZVODNIH PODRUČJA
      Službene kontrole češljača-Pectinidae i živih morskih puževa koji se ne hrane filtracijom izlovljenih izvan klasificiranih proizvodnih područja moraju se provoditi na aukcijskim tržnicama ribe, otpremnim centrima i objektima za preradu.
      Takve službene kontrole moraju provjeriti usklađenost sa zdravstvenim standardima za žive školjkaše propisanim u Prilogu III., odjeljku VII., poglavlju V. Uredbi (EZ) br. 853/2004, kao i usklađenost s drugim zahtjevima Priloga III., odjeljka VII., poglavlja IX. toj Uredbi.”